CELEX: 32018D0896
Language: el
Date: 2018-06-19 00:00:00
Title: Εκτελεστική απόφαση (ΕΕ) 2018/896 της Επιτροπής, της 19ης Ιουνίου 2018, για τον καθορισμό της μεθόδου υπολογισμού της ετήσιας κατανάλωσης λεπτών πλαστικών σακουλών μεταφοράς και για την τροποποίηση της απόφαση 2005/270/ΕΚ [κοινοποιηθείσα υπό τον αριθμό C(2018) 3736] (Κείμενο που παρουσιάζει ενδιαφέρον για τον ΕΟΧ)

25.6.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 160/6
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/896 ΤΗΣ ΕΠΙΤΡΟΠΉΣ
      της 19ης Ιουνίου 2018
      για τον καθορισμό της μεθόδου υπολογισμού της ετήσιας κατανάλωσης λεπτών πλαστικών σακουλών μεταφοράς και για την τροποποίηση της απόφαση 2005/270/ΕΚ
      
         
            [κοινοποιηθείσα υπό τον αριθμό C(2018) 3736]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (1), και ιδίως το άρθρο 4 παράγραφος 1α,
      Εκτιμώντας τα ακόλουθα:
      
                  (1)
               
               
                  Σύμφωνα με την οδηγία 94/62/ΕΚ, τα κράτη μέλη πρέπει να λάβουν μέτρα για τη μείωση της κατανάλωσης λεπτών πλαστικών σακουλών μεταφοράς. Η οδηγία προβλέπει ότι τα μέτρα αυτά εξασφαλίζουν ότι το ετήσιο επίπεδο κατανάλωσης δεν θα υπερβαίνει έναν ορισμένο αριθμό λεπτών πλαστικών σακουλών μεταφοράς ανά άτομο ετησίως, ή ισοδύναμο στόχο εκφρασμένο σε βάρος.
               
            
                  (2)
               
               
                  Η χρήση εναρμονισμένου συστήματος υποβολής στοιχείων και εναρμονισμένης μεθόδου υπολογισμού της κατανάλωσης λεπτών πλαστικών σακουλών μεταφοράς ανά άτομο είναι απαραίτητη για να παρακολουθείται η κατανάλωση σε ενωσιακό επίπεδο και να εκτιμάται κατά πόσον έχει επιτευχθεί σταθερή μείωση της κατανάλωσης των σακουλών αυτών.
               
            
                  (3)
               
               
                  Τα κράτη μέλη δύνανται να καθορίζουν τα εθνικά τους μέτρα είτε βάσει του αριθμού λεπτών πλαστικών σακουλών μεταφοράς είτε βάσει του βάρους. Οι μέθοδοι που χρησιμοποιούνται για τη μέτρηση της κατανάλωσης λεπτών πλαστικών σακουλών μεταφοράς είναι άρρηκτα συνδεδεμένες με τα μέτρα που έχουν θεσπιστεί με στόχο τη μείωση της κατανάλωσης. Ως εκ τούτου, η μέθοδος υπολογισμού της κατανάλωσης θα πρέπει να προβλέπει τον υπολογισμό βάσει του αριθμού καθώς και βάσει του βάρους, ώστε να λαμβάνεται υπόψη ποιο από τα δύο είδη μέτρων μείωσης επέλεξε το κράτος μέλος.
               
            
                  (4)
               
               
                  Στις περιπτώσεις που τα μέτρα λαμβάνονται για τη μείωση της ετήσιας κατανάλωσης λεπτών πλαστικών σακουλών μεταφοράς με βάση το βάρος, θα πρέπει να υποβληθούν στοιχεία σχετικά με το μέσο βάρος των λεπτών πλαστικών σακουλών μεταφοράς, προκειμένου να καταστεί δυνατή η μετατροπή των αριθμητικών στοιχείων για την κατανάλωση σε αριθμούς, έτσι ώστε τα δεδομένα που υποβάλλουν τα διάφορα κράτη μέλη με βάση το βάρος ή με βάση τον αριθμό των λεπτών πλαστικών σακουλών μεταφοράς να μπορούν να συγκριθούν μεταξύ τους.
               
            
                  (5)
               
               
                  Τα κράτη μέλη μπορούν να εξαιρούν τις πολύ λεπτές πλαστικές σακούλες μεταφοράς από τα εθνικά μέτρα μείωσης της κατανάλωσης. Ωστόσο, οι εν λόγω σακούλες χαρακτηρίζονται ως λεπτές πλαστικές σακούλες μεταφοράς για τους σκοπούς των υποχρεώσεων υποβολής στοιχείων και πρέπει να περιλαμβάνονται στην υποβολή στοιχείων σχετικά με την ετήσια κατανάλωση λεπτών πλαστικών σακουλών μεταφοράς. Οι μέθοδοι υπολογισμού με βάση τα έσοδα από υποχρεωτικούς φόρους, τέλη ή εισφορές μπορεί να μην λαμβάνουν υπόψη αυτές τις εξαιρούμενες σακούλες. Προκειμένου να ληφθεί υπόψη το στοιχείο αυτό, τα κράτη μέλη θα πρέπει να απαιτούν από τους οικονομικούς φορείς να υποβάλλουν τον αριθμό ή το βάρος όλων των λεπτών πλαστικών σακουλών μεταφοράς που διατίθενται στην αγορά, ακόμη και εκείνων που απαλλάσσονται από τέτοιους φόρους, τέλη ή εισφορές.
               
            
                  (6)
               
               
                  Ο μορφότυπος για την υποβολή των στοιχείων σχετικά με τις συσκευασίες και τα απορρίμματα συσκευασίας καθορίζεται στο παράρτημα της απόφασης 2005/270/ΕΚ (2). Απαιτούνται νέοι μορφότυποι για την υποβολή στοιχείων σχετικά με την κατανάλωση λεπτών πλαστικών σακουλών μεταφοράς. Επομένως, η απόφαση 2005/270/ΕΚ θα πρέπει να τροποποιηθεί αναλόγως.
               
            
                  (7)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 21 της οδηγίας 94/62/ΕΚ,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μέθοδος υπολογισμού και υποβολής στοιχείων σχετικά με την ετήσια κατανάλωση
      Η ετήσια κατανάλωση λεπτών πλαστικών σακουλών μεταφοράς ανά άτομο υπολογίζεται και τα σχετικά στοιχεία υποβάλλονται με τη χρήση είτε της μεθόδου υποβολής στοιχείων βάσει του αριθμού, που ορίζεται στο άρθρο 2, είτε της μεθόδου υποβολής στοιχείων βάσει του βάρους, που ορίζεται στο άρθρο 3.
      Άρθρο 2
      Μέθοδος υποβολής στοιχείων βάσει του αριθμού
      1.   Όταν ένα κράτος μέλος υπολογίζει και υποβάλλει στοιχεία σχετικά με την ετήσια κατανάλωση λεπτών πλαστικών σακουλών μεταφοράς βάσει του αριθμού, χρησιμοποιεί μία από τις ακόλουθες τιμές:
      
                  α)
               
               
                  τον συνολικό αριθμό λεπτών πλαστικών σακουλών μεταφοράς που διατίθενται στην εγχώρια αγορά·
               
            
                  β)
               
               
                  το άθροισμα:
                  
                              i)
                           
                           
                              του αριθμού των λεπτών πλαστικών σακουλών μεταφοράς που υπολογίζεται με βάση τα έσοδα από υποχρεωτικούς φόρους, τέλη ή εισφορές που χρεώνονται στους καταναλωτές για κάθε λεπτή πλαστική σακούλα μεταφοράς, όπως δηλώνεται ή γνωστοποιείται από τους οικονομικούς φορείς σύμφωνα με την εθνική νομοθεσία και
                           
                        
                              ii)
                           
                           
                              του αριθμού των λεπτών πλαστικών σακουλών μεταφοράς που εξαιρούνται από την καταβολή αυτών των φόρων, τελών ή εισφορών, διατίθενται στην εγχώρια αγορά, όπως γνωστοποιείται από τους οικονομικούς φορείς σύμφωνα με την εθνική νομοθεσία.
                           
                        
            2.   Τα κράτη μέλη τα οποία υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς σύμφωνα με την παράγραφο 1 στοιχείο α), απαιτούν από τους οικονομικούς φορείς να γνωστοποιούν τον αριθμό των λεπτών πλαστικών σακουλών μεταφοράς που διαθέτουν στην αγορά της επικράτειάς τους για κάθε ημερολογιακό έτος.
      3.   Τα κράτη μέλη τα οποία υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς σύμφωνα με την παράγραφο 1 στοιχείο β), απαιτούν από τους οικονομικούς φορείς να γνωστοποιούν τον αριθμό των λεπτών πλαστικών σακουλών μεταφοράς που απαλλάσσονται από φόρους, τέλη ή εισφορές και τις οποίες διαθέτουν στην αγορά της επικράτειάς τους για κάθε ημερολογιακό έτος.
      4.   Τα κράτη μέλη που χρησιμοποιούν τη μέθοδο που καθορίζεται στην παράγραφο 1 στοιχείο α) υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς, με χρήση του πίνακα 4 του παραρτήματος της απόφαση 2005/270/ΕΚ.
      5.   Τα κράτη μέλη που χρησιμοποιούν τη μέθοδο που καθορίζεται στην παράγραφο 1 στοιχείο β) υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς, με χρήση του πίνακα 5 του παραρτήματος της απόφαση 2005/270/ΕΚ.
      Άρθρο 3
      Μέθοδος υποβολής στοιχείων βάσει του βάρους
      1.   Όταν ένα κράτος μέλος υπολογίζει και υποβάλλει στοιχεία σχετικά με την ετήσια κατανάλωση λεπτών πλαστικών σακουλών μεταφοράς βάσει του βάρους, χρησιμοποιεί μία από τις ακόλουθες τιμές:
      
                  α)
               
               
                  το συνολικό βάρος των λεπτών πλαστικών σακουλών μεταφοράς που διατίθενται στην εγχώρια αγορά·
               
            
                  β)
               
               
                  το άθροισμα:
                  
                              i)
                           
                           
                              του βάρους των λεπτών πλαστικών σακουλών μεταφοράς που υπολογίζεται με βάση τα έσοδα από υποχρεωτικούς φόρους, τέλη ή εισφορές που χρεώνονται στους καταναλωτές για κάθε λεπτή πλαστική σακούλα μεταφοράς, όπως δηλώνεται ή γνωστοποιείται από τους οικονομικούς φορείς σύμφωνα με την εθνική νομοθεσία και
                           
                        
                              ii)
                           
                           
                              του βάρους των λεπτών πλαστικών σακουλών μεταφοράς που εξαιρούνται από την καταβολή αυτών των φόρων, τελών ή εισφορών, διατίθενται στην εγχώρια αγορά, όπως γνωστοποιείται από τους οικονομικούς φορείς σύμφωνα με την εθνική νομοθεσία.
                           
                        
            2.   Τα κράτη μέλη που γνωστοποιούν την ετήσια κατανάλωση λεπτών πλαστικών σακουλών μεταφοράς σύμφωνα με το παρόν άρθρο απαιτούν από τους οικονομικούς φορείς να παρέχουν στοιχεία σχετικά με το μέσο βάρος των λεπτών πλαστικών σακουλών μεταφοράς.
      3.   Τα κράτη μέλη που γνωστοποιούν την ετήσια κατανάλωση λεπτών πλαστικών σακουλών μεταφοράς σύμφωνα με την παράγραφο 1 στοιχείο α), απαιτούν από τους οικονομικούς φορείς να υποβάλλουν στοιχεία για το συνολικό βάρος των λεπτών πλαστικών σακουλών μεταφοράς που διαθέτουν στην αγορά της επικράτειάς τους για κάθε ημερολογιακό έτος.
      4.   Τα κράτη μέλη τα οποία υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς σύμφωνα με την παράγραφο 1 στοιχείο β), απαιτούν από τους οικονομικούς φορείς να γνωστοποιούν το συνολικό βάρος των λεπτών πλαστικών σακουλών μεταφοράς που απαλλάσσονται από φόρους, τέλη ή εισφορές και τις οποίες διαθέτουν στην αγορά της επικράτειάς τους για κάθε ημερολογιακό έτος.
      5.   Τα κράτη μέλη που χρησιμοποιούν τη μέθοδο που καθορίζεται στην παράγραφο 1 στοιχείο α) υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς, με χρήση του πίνακα 6 του παραρτήματος της απόφαση 2005/270/ΕΚ.
      6.   Τα κράτη μέλη που χρησιμοποιούν τη μέθοδο που καθορίζεται στην παράγραφο 1 στοιχείο β) υποβάλλουν στοιχεία για την ετήσια κατανάλωση λεπτών πλαστικών σακουλών μεταφοράς, με χρήση του πίνακα 7 του παραρτήματος της απόφαση 2005/270/ΕΚ.
      Άρθρο 4
      Τροποποιήσεις της απόφασης 2005/270/ΕΚ
      Η απόφαση 2005/270/ΕΚ τροποποιείται ως εξής:
      
                  (1)
               
               
                  το άρθρο 9 αντικαθίσταται από το ακόλουθο κείμενο:
                  «Άρθρο 9
                  1.   Τα κράτη μέλη υποβάλλουν τα δεδομένα για την παραγωγή, τις εισαγωγές, τις εξαγωγές και τη διαχείριση των απορριμμάτων συσκευασίας, με τη χρήση των μορφότυπων που καθορίζονται στους πίνακες 1, 2 και 3 του παραρτήματος.
                  2.   Τα κράτη μέλη υποβάλλουν τα δεδομένα σχετικά με την κατανάλωση λεπτών πλαστικών σακουλών μεταφοράς, με τη χρήση του μορφότυπου που καθορίζεται στον πίνακα 4 ή στον πίνακα 5 του παραρτήματος, ανάλογα με την περίπτωση, για την υποβολή στοιχείων βάσει του αριθμού και με τη χρήση του μορφότυπου που καθορίζεται στον πίνακα 6 ή στον πίνακα 7 του παραρτήματος, ανάλογα με την περίπτωση, για την υποβολή στοιχείων βάσει του βάρους.»
               
            
                  (2)
               
               
                  Το παράρτημα τροποποιείται σύμφωνα με το παράρτημα της παρούσας απόφασης.
               
            Άρθρο 5
      Η παρούσα απόφαση απευθύνεται στα κράτη μέλη.
      
         Βρυξέλλες, 19 Ιουνίου 2018.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 365 της 31.12.1994, σ. 10.
      
         (2)  Απόφαση 2005/270/ΕΚ της Επιτροπής, της 22ας Μαρτίου 2005, για τον καθορισμό των πινάκων του συστήματος βάσεων δεδομένων σύμφωνα με την οδηγία 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασίας (ΕΕ L 86 της 5.4.2005, σ. 6).
      
         ΠΑΡΑΡΤΗΜΑ
         Παρεμβάλλονται οι ακόλουθοι πίνακες 4 έως 7 στο παράρτημα της απόφασης 2005/270/ΕΚ:
         
            «ΠΙΝΑΚΑΣ 4
            
            
               Ετήσια κατανάλωση λεπτών πλαστικών σακουλών μεταφοράς που υπολογίζεται σύμφωνα με τη μέθοδο που ορίζεται στο άρθρο 2 παράγραφος 1 στοιχείο α) της εκτελεστικής απόφασης (ΕΕ) 2018/896 της Επιτροπής
                (*1)
            
            
                        Αριθμός λεπτών πλαστικών σακουλών μεταφοράς που διατίθενται στην αγορά
                     
                  
                         
                     
                  
                        Εκ των οποίων σακούλες με πάχος τοιχώματος
                     
                  
                        < 15 μm
                     
                     
                        < 15-50 μm
                     
                  
                         
                     
                     
                         
                     
                  
               Σημειώσεις:
            
            
                        1.
                     
                     
                        Λευκό τετραγωνίδιο: Η υποβολή στοιχείων είναι υποχρεωτική
                     
                  
                        2.
                     
                     
                        Γκρι τετραγωνίδια: Η υποβολή στοιχείων είναι εθελοντική
                     
                  
               ΠΙΝΑΚΑΣ 5
            
            
               Ετήσια κατανάλωση λεπτών πλαστικών σακουλών μεταφοράς που υπολογίζεται σύμφωνα με τη μέθοδο που ορίζεται στο άρθρο 2 παράγραφος 1 στοιχείο β) της εκτελεστικής απόφασης (ΕΕ) 2018/896
            
            
                        Αριθμός λεπτών πλαστικών σακουλών μεταφοράς που υπολογίζεται από τους υποχρεωτικούς φόρους, επιβαρύνσεις ή εισφορές
                     
                  
                        Αριθμός λεπτών πλαστικών σακουλών μεταφοράς που υπολογίζεται από τους υποχρεωτικούς φόρους, επιβαρύνσεις ή εισφορές, όπως δηλώνεται ή γνωστοποιείται από οικονομικούς φορείς
                     
                     
                        Αριθμός λεπτών πλαστικών σακουλών μεταφοράς που απαλλάσσονται από τους υποχρεωτικούς φόρους, επιβαρύνσεις ή εισφορές, όπως γνωστοποιείται από οικονομικούς φορείς
                     
                  
                        α)
                     
                     
                        β)
                     
                  
                        α) + β)
                     
                  
                        Εκ των οποίων σακούλες με πάχος τοιχώματος
                     
                  
                        < 15 μm
                     
                     
                        < 15-50 μm
                     
                     
                        < 15 μm
                     
                     
                        < 15-50 μm
                     
                  
                         
                     
                     
                         
                     
                     
                         
                     
                     
                         
                     
                  
               Σημειώσεις:
            
            
                        1.
                     
                     
                        Λευκό τετραγωνίδιο: Η υποβολή στοιχείων είναι υποχρεωτική
                     
                  
                        2.
                     
                     
                        Γκρι τετραγωνίδια: Η υποβολή στοιχείων είναι εθελοντική
                     
                  
                        3.
                     
                     
                        Όπου δεν υπάρχει απαλλαγή, η τιμή β) αναγράφεται ως 0.
                     
                  
               ΠΙΝΑΚΑΣ 6
            
            
               Ετήσια κατανάλωση λεπτών πλαστικών σακουλών μεταφοράς που υπολογίζεται σύμφωνα με τη μέθοδο που ορίζεται στο άρθρο 3 παράγραφος 1 στοιχείο α) της εκτελεστικής απόφασης (ΕΕ) 2018/896
            
            
                        Βάρος λεπτών πλαστικών σακουλών μεταφοράς που διατίθενται στην αγορά
                     
                  
                        Βάρος λεπτών πλαστικών σακουλών μεταφοράς που διατίθενται στην αγορά
                     
                     
                        Μέσο βάρος ανά λεπτή πλαστική σακούλα μεταφοράς όπως γνωστοποιήθηκε από τους οικονομικούς φορείς
                     
                  
                         
                     
                     
                         
                     
                  
                        Εκ των οποίων σακούλες με πάχος τοιχώματος
                     
                  
                        < 15 μm
                     
                     
                        < 15-50 μm
                     
                     
                        < 15 μm
                     
                     
                        < 15-50 μm
                     
                  
                         
                     
                     
                         
                     
                     
                         
                     
                     
                         
                     
                  
               Σημειώσεις:
            
            
                        1.
                     
                     
                        Λευκό τετραγωνίδιο: Η υποβολή των στοιχείων είναι υποχρεωτική
                     
                  
                        2.
                     
                     
                        Γκρι τετραγωνίδια: Η υποβολή στοιχείων είναι εθελοντική
                     
                  
               ΠΙΝΑΚΑΣ 7
            
            
               Ετήσια κατανάλωση λεπτών πλαστικών σακουλών μεταφοράς που υπολογίζεται σύμφωνα με τη μέθοδο που ορίζεται στο άρθρο 3 παράγραφος 1 στοιχείο β) της εκτελεστικής απόφασης (ΕΕ) 2018/896
            
            
                        Βάρος λεπτών πλαστικών σακουλών μεταφοράς που υπολογίζεται από τους υποχρεωτικούς φόρους, επιβαρύνσεις ή εισφορές
                     
                  
                        Βάρος λεπτών πλαστικών σακουλών μεταφοράς που υπολογίζεται από τους υποχρεωτικούς φόρους, επιβαρύνσεις ή εισφορές, όπως δηλώνεται ή γνωστοποιείται από οικονομικούς φορείς
                     
                     
                        Βάρος λεπτών πλαστικών σακουλών μεταφοράς που απαλλάσσονται από τους υποχρεωτικούς φόρους, επιβαρύνσεις ή εισφορές, όπως γνωστοποιείται από οικονομικούς φορείς
                     
                     
                        Μέσο βάρος ανά λεπτή πλαστική σακούλα μεταφοράς όπως γνωστοποιήθηκε από τους οικονομικούς φορείς
                     
                  
                        α
                     
                     
                        β
                     
                     
                         
                     
                  
                        α + β
                     
                  
                        Εκ των οποίων σακούλες με πάχος τοιχώματος
                     
                  
                        < 15 μm
                     
                     
                        < 15-50 μm
                     
                     
                        < 15 μm
                     
                     
                        < 15-50 μm
                     
                     
                        α)
                        < 15 μm
                     
                     
                        β)
                        < 15-50 μm
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Σημειώσεις:
            
            
                        1.
                     
                     
                        Λευκό τετραγωνίδιο: Η υποβολή των στοιχείων είναι υποχρεωτική
                     
                  
                        2.
                     
                     
                        Γκρι τετραγωνίδια: Η υποβολή στοιχείων είναι εθελοντική
                     
                  
                        3.
                     
                     
                        Όπου δεν υπάρχει απαλλαγή, η τιμή β) ισούται με 0.»
                     
                  
         
            (*1)  Εκτελεστική απόφαση (ΕΕ) 2018/896 της Επιτροπής, της 19ης Ιουνίου 2018, για τον καθορισμό της μεθόδου υπολογισμού της ετήσιας κατανάλωσης λεπτών πλαστικών σακουλών μεταφοράς και για την τροποποίηση της απόφασης 2005/270/ΕΚ (ΕΕ L 160 της 25.6.2018, σ. 6).